Ariel
Store norske leksikon,Religion og filosofi,Religioner og livssyn,Kristendom,Det gamle testamentet
Ariel er et substantiv som forekommer noen få ganger i Det gamle testamentet og Tanakh, men med ulike betydninger. Ordet opptrer også som personnavn og som stedsnavn, som et poetisk navn på Jerusalem.
Betydninger og etymologi, for eksempel 'Guds løve', 'Guds arne', er sterkt omdiskutert. I senere demonologi er Ariel en vannånd. I litteratur I den engelske dikteren John Miltons episke dikt Paradise Lost er navnet Ariel brukt om en opprørsengel. I William Shakespeares skuespill The Tempest er Ariel en luftånd. Dette fikk stor innflytelse og ble tatt opp blant annet i Goethes Faust. Ariel er senere gått over i språket som et symbol for poetisk fantasi og skaperkraft og har gitt navn til flere litterære tidsskrifter og poetiske verk. Les mer i Store norske leksikon Det gamle testamentet Tanakh